

**ELEKTROTEHNIČKA ŠKOLA SPLIT**

21000 SPLIT – Teslina 2

Tel.: (021) 385 941; fax.: (021) 385 936

OIB: 86181644759 --- IBAN: HR3923300031100011011

Klasa: 605-01/18-01/01

Ur.broj: 2181-26-18-01-02

Split, 12.11.2018.

**ELEKTROTEHNIČKA ŠKOLA - SPLIT**

na temelju sporazuma sklopljenog s Agencijom za mobilnost i programe EU raspisuje

**NATJEČAJ**

za mobilnost učenika u svrhu obavljanja stručnog usavršavanja u okviru Erasmus+2018 programa KA 1

**„Slaba i jaka struja na praksi u Italiji“**

**1. OPĆI DIO**

Elektrotehnička škola - Split sklopila je s Agencijom za mobilnost i programe EU sporazum o dodjeli bespovratnih sredstava za projekt **„Slaba i jaka struja na praksi u Italiji“** u okviru Erasmus+ programa (2018-1-HR01-KA102-047136).

**1.1. Mobilnost učenika**

Natječaj se odnosi na obavljanje stručne prakse učenika Elektrotehničke škole - Split u Italiji (Milano) u ožujku 2019. godine, u trajanju od **14 dana**, uključujući i dane putovanja. U mobilnost će biti uključeno 28 učenika (16 iz razrednih odjeljenja "slabe" struje i 12 iz "jake" struje) trećih i četvrtih razreda.

Učenici će putovati i boraviti u Italiji u pratnji 5 nastavnika Elektrotehničke škole - Split, koji su ujedno i školski projektni tim te sudjeluju u odabiru učenika, prema natječaju.

**2. PRIJAVE NA NATJEČAJ**

**2.1. Prijave i odabir učenika**

Na natječaj **za mobilnost u Italiji** mogu se prijaviti učenici svih **trećih razreda i četvrtih razreda** Elektrotehničke škole - Split.

Pri odabiru učenika vodi se računa o uspjehu učenika u prethodnim razredima (uz uspjeh u određenim predmetima struke), poznavanju engleskog jezika i ponašanju učenika (procjena razrednika). Vrednuje se i motiviranost učenika za sudjelovanje u projektu, prema prijavi učenika i motivacijskom pismu.

Odabir učenika vrši se putem javljanja na natječaj koji je objavljen na web stranici Škole. Svi učenici, potencijalni sudionici projekta, bit će informirani o projektu i projektnim aktivnostima.

Kandidati su prilikom javljanja na natječaj dužni dostaviti:

**- Prijavu i motivacijsko pismo za sudjelovanje u projektu na engleskom jeziku**

Prijave na natječaj dostavljaju se koordinatorici projekta Tini Madunić svaki radni dan od 8 do 12 sati, soba br.18., najkasnije do **26.studenog 2018.**

Za sve prijavljene kandidate napravit će se procjena i bodovanje, s obzirom na definirane kriterije. Školski projektni tim utvrdit će konačan popis učenika koji će sudjelovati u mobilnosti.

**3. OBJAVA REZULTATA NATJEČAJA**

Rezultati natječaja bit će objavljeni na web stranici škole **do 30. studenog 2018.**

**4. ZAVRŠNE NAPOMENE**

Eventualne izmjene i nadopune natječaja bit će objavljene na web stranici Elektrotehničke škole- Split.

Za sva pitanja vezana uz projekt možete se obratiti koordinatorici projekta, pedagoginji Tini Madunić.